ഡല്‍ഹി എയിംസ് ആശുപത്രിയില് കൊവിഡ് വ്യാപിക്കുന്നു, അടിയന്തര യോഗം വിളിച്ച് മുഖ്യമന്ത്രി - ഇ വാർത്ത | evartha aims-covid-case\nഡല്‍ഹി എയിംസ് ആശുപത്രിയില് കൊവിഡ് വ്യാപിക്കുന്നു, അടിയന്തര യോഗം വിളിച്ച് മുഖ്യമന്ത്രി\nഡല്‍ഹി എയിംസില് കൊവിഡ് വ്യാപനം. എയിംസിലെ 35 ഡോക്ടര്‍മാര്‍ക്ക് രോഗം സ്ഥിരീകരിച്ചു. ഈ പശ്ചാത്തലത്തില് മുഖ്യമന്ത്രി അരവിന്ദ് കേജ്രിവാള് അടിയന്തര യോഗം വിളിച്ചു. ഗംഗാറാം ആശുപത്രി അധികൃതരുമായാണ് മുഖ്യമന്ത്രി യോഗം ചേരുന്നത്. ഡോക്ടര്‍മാര്‍ക്കിടയിലെ രോഗവ്യാപനത്തെ തുടര്‍ന്നാണ് യോഗം\nഇന്നലെ ഡല്‍ഹി ഗംഗാറാം ആശുപത്രിയിലെ 37 ഡോക്ടര്‍മാര്‍ക്ക് കൊവിഡ് സ്ഥീരികരിച്ചിരുന്നു. ഇതില് 32 പേര് നേരിയ ലക്ഷണങ്ങളോടെ വീട്ടില് നിരീക്ഷണത്തിലാണ്.5പേരെ ആശുപത്രിയില് പ്രവേശിപ്പിച്ചു. കൊവിഡ് രോഗികളുടെ ചികിത്സയ്ക്കിടെയാണ് ഡോക്ടര്‍മാര്‍ക്ക് കൊവിഡ് ബാധയേല്‍ക്കുന്നത്. ഡോക്ടര്‍മാര്‍ക്കെല്ലാം രണ്ട് ഡോസ് വാക്സിന് ലഭിച്ചിരുന്നു.


അമേരിക്കന് നഴ്സിന്റെ പാസ്റ്ററായ ഭര്‍ത്താവിന്റെ പ്രേമകഥ ഇങ്ങനെ.. | Gramajyothi News\nഅമേരിക്കന് നഴ്സിന്റെ പാസ്റ്ററായ ഭര്‍ത്താവിന്റെ പ്രേമകഥ ഇങ്ങനെ..\nApril 19, 2022 10:02 am Published by : Chief Editor\nകായംകുളം: ഭര്‍ത്താവിന്റെയും അയാളുടെ കാമുകിയുടെയും ചതി അമേരിക്കയില് നഴ്സായ തൃശ്ശൂര് സ്വദേശിനി അറിയുന്നത് ഭര്‍ത്താവ് നാട്ടില് പോയി മടങ്ങിവരാന് വൈകിയതിനെ തുടര്‍ന്ന് നടത്തിയ അന്വേഷണത്തിനിടെ.\nകോഴിക്കോട് കോടഞ്ചേരി വേളംകോട് കാക്കനാട്ട് ഹൗസില് സിജു കെ.ജോസ് എന്ന 52കാരനാണ് ഭാര്യയുടെ അക്കൗണ്ടില് നിന്നും ഒന്നേകാല് കോടി രൂപ 30കാരിയായ കാമുകിയുടെ അക്കൗണ്ടിലേക്ക് മാറ്റി ആഢംബര ജീവിതം നയിച്ചത്. നാട്ടില്‍നിന്നു മടങ്ങിയെത്താന് വൈകിയതില് ഭാര്യയ്ക്കു സംശയം തോന്നി. ബാഗ് പരിശോധിച്ചപ്പോള് ലഭിച്ച ചില രേഖകളില് നിന്നാണ് പണം അക്കൗണ്ടില്‍നിന്നു മാറ്റിയത് അറിഞ്ഞത്.\nകായംകുളം എച്ച്‌ഡിഎഫ്സി ബാങ്ക് ശാഖയിലെ പ്രിയങ്കയുടെ അക്കൗണ്ടിലേക്കാണു പണം മാറ്റിയത്. ഈ തു‌ക ഉപയോഗിച്ച് പ്രിയങ്ക ആഡംബര ജീവിതം നയിക്കുകയായിരുന്നുവെന്ന് പൊലീസ് പറഞ്ഞു. സിജുവിന്റെ തൃശൂര് സ്വദേശിനിയായ ഭാര്യ യുഎസില് നഴ്‌സാണ്. രണ്ട് ആശുപത്രികളില് ജോലി ചെയ്യുന്ന അവരുടെ ഒരു ആശുപത്രിയില് നിന്നുള്ള വരുമാനമാണ് നാട്ടിലുള്ള അക്കൗണ്ടിലേക്കു മാറ്റി തട്ടിപ്പ് നടത്തിയത്. ഒന്നേകാല് കോടി രൂപ മാറ്റിയതില് ഇനി 28 ലക്ഷം ബാക്കിയുണ്ട്. ഇതു പൊലീസിന്റെ നിര്‍ദേശപ്രകാരം മരവിപ്പിച്ചു. പ്രിയങ്കയ്ക്ക് സിജുവിന്റെ കുടുംബവുമായി വര്‍ഷങ്ങളുടെ ബന്ധമുണ്ടായിരുന്നുവെന്ന് പൊലീസ് പറയുന്നു.\nപാസ്റ്ററായ സിജുവിന്റെ ഫേസ്ബുക്ക് പ്രാര്‍ത്ഥനാ ഗ്രൂപ്പില് അംഗമായിരുന്നു പ്രിയങ്ക. ഇതുവഴിയാണ് ഇവര് പരിചയത്തിലാകുന്നത്. സിജുവിന്റെ ഭാര്യയുമായും പ്രിയങ്കയ്ക്ക് അടുപ്പമുണ്ടായിരുന്നു. ഇവരുമായി പ്രിയങ്ക ഫോണില് സംസാരിച്ചിരുന്നു. എന്നാല്, ഭര്‍ത്താവുമായി പ്രിയങ്ക അടുപ്പത്തിലാണെന്ന് ഭാര്യ അറിഞ്ഞിരുന്നില്ല. സിജു ഇടയ്ക്കിടെ യുഎസില് നിന്നു നാട്ടിലെത്തി മടങ്ങിയിരുന്നു. ഒടുവില് നാട്ടിലെത്തിയ ശേഷം മടങ്ങിവരാന് താമസിച്ചതോടെയാണ് യുവതി ഭര്‍ത്താവിന്റെ ഇടപാടുകളെ കുറിച്ച് അന്വേഷിച്ചത്. സംഭവം മനസിലാക്കിയ സിജുവിന്‍റെ ഭാര്യ കായംകുളം പൊലീസില് പരാതി നല്‍കുകയായിരുന്നു.\nപൊലീസ് കേസെടുത്തതോടെ സിജുവും പ്രിയങ്കയും ഒളിവില് പോയി. ഇവര് ഡല്‍ഹിയില്‍നിന്ന് നേപ്പാളിലേക്ക് കടന്നു. എന്നാല് നേപ്പാളില്‍നിന്ന് തിരിച്ച് ഡല്‍ഹിയില് എത്തിയപ്പോഴാണ് ഇരുവരും പിടിയിലായത്. ഡല്‍ഹി എയര് പോര്‍ട്ടിലെ എമിഗ്രേഷന് വിഭാഗം ഇവരെ തടഞ്ഞുവെച്ചു കായംകുളം പൊലീസില് അറിയിക്കുകയായിരുന്നു. തുടര്‍ന്ന് ആലപ്പുഴ ജില്ലാ പൊലീസ് മേധാവി ജെ. ജയ്‌ദേവ് ഐ .പി . എസിന്റെ നേതൃത്വത്തില് കായംകുളം ഡി.വൈ.എസ്.പി അലക്‌സ് ബേബി, സി.ഐ. മുഹമ്മദ് ഷാഫി, എസ്.ഐ. നിയാസ്, പൊലീസുകാരായ ബിനു മോന് , അരുണ് , അതുല്യ മോള് എന്നിവരടങ്ങിയ സംഘമാണ് പ്രതികളെ അറസ്റ്റ് ചെയ്തത്.\nഭാര്യ പരാതി കൊടുത്തതോടെയാണ് പ്‌സറ്ററിന് പണി കിട്ടിയത്. ഭാര്യയുടെ ചെലവില് നാട്ടില് സുവിശേഷം പ്രസംഗിച്ച് നടന്ന സിജു,പണം ധൂര്‍ത്തടിക്കലാണെന്ന് ബന്ധുക്കളുടെ പരാതി. സോഷ്യല്‍മീഡിയകളില് പ്രാര്‍ത്ഥനാ ഗ്രൂപ്പില് സജീവമാണ് സിജു. ഇത്തരത്തില് നിരവധി സ്ത്രീകളുമായി ബന്ധം സ്ഥാപിച്ചിരുന്നു. എന്നാല് പ്രിയങ്കയുമായി വഴിവിട്ട രീതിയിലേക്ക് ബന്ധം വളര്‍ന്നിരുന്നു. ഇതോടെ ഇവരുടെ ധൂര്‍ത്തിന് പണം വേണ്ടി വന്നതോടെയാണ്, ഭാര്യയുടെ അക്കൗണ്ടില് നിന്ന് പണം തട്ടാന് തീരുമാനിച്ചത്. ജോയിന്റ് അക്കൗണ്ട് ആയിരുന്നിട്ട് കൂടി,അതില് നിന്നും കാമുകിയുെട അക്കൗണ്ടിലേക്ക് ഒരുകോടി ഇരുപത് ലക്ഷം മാറ്റിയത്.


കേന്ദ്രമന്ത്രി മാലയിട്ട അംബേദ്കർ പ്രതിമയെ ഗംഗാജലം കൊണ്ട് കഴുകി ശുദ്ധീകരിച്ച് സിപിഐ-ആർജെ‍ഡി പ്രവർത്തകർ | cpi-rgd members purified statue of ambedkar garlended by giriraj singh\nപൗരത്വ നിയമത്തെ അനുകൂലിച്ചുകൊണ്ടുള്ള റാലിക്ക് മുന്നോടിയായാണ് ഗിരിരാജ് സിംഗ് അംബേദ്കര് പ്രതിമയില് മാലയിട്ടത്. പിന്നാലെ സിപിഐ നേതാവിന്റെയും ആര്‍ജെഡി നേതാക്കളുടെയും നേതൃത്വത്തിലുള്ള സംഘം ഒരു ബക്കറ്റില് ഗംഗാജലം നിറച്ചുകൊണ്ടുവന്ന് പ്രതിമയിലൊഴിക്കുകയായിരുന്നു.\nPatna, First Published Feb 16, 2020, 12:10 PM IST\nപട്ന: കേന്ദ്രമന്ത്രി ഗിരിരാജ് സിങ് മാലയിട്ട അംബേദ്കര് പ്രതിമയില് ഗംഗാജലമൊഴിച്ച് കഴുകി ശുദ്ധിയാക്കി സിപിഐ, ആര്‍ജെഡി പ്രവര്‍ത്തകര്. ബിഹാറിലെ ബെഗുസരായിലാണ് സംഭവം. ബല്ലിയ ബ്ലോക്കിൽ സ്ഥിതി ചെയ്യുന്ന അംബേദ്കര് പ്രതിമയിലാണ് പ്രവർത്തകർ ഗംഗാജലമൊഴിച്ച് 'ശുദ്ധീകരിച്ചത്'. പൗരത്വ നിയമത്തെ അനുകൂലിച്ചുകൊണ്ടുള്ള റാലിക്ക് മുന്നോടിയായാണ് ഗിരിരാജ് സിംഗ് അംബേദ്കര് പ്രതിമയില് മാലയിട്ടത്. പിന്നാലെ സിപിഐ നേതാവിന്റെയും ആര്‍ജെഡി നേതാക്കളുടെയും നേതൃത്വത്തിലുള്ള സംഘം ഒരു ബക്കറ്റില് ഗംഗാജലം നിറച്ചുകൊണ്ടുവന്ന് പ്രതിമയിലൊഴിക്കുകയായിരുന്നു. സമീപത്ത് പൗരത്വ നിയമത്തിനെതിരായ പ്രതിഷേധ പരിപാടി സംഘടിപ്പിക്കുകയായിരുന്നു ഇവര്.\nജയ് ഭീം, ജയ് ഫൂലെ മുദ്രാവാക്യങ്ങള് മുഴക്കിയാണ് ഇവര് പ്രതിമയില് ഗംഗാജലം ഓഴിച്ചത്.. വിദ്വേഷ രാഷ്ട്രീയത്തിന്റെ വക്താവാണ് ഗിരിരാജ് സിംഗ്. അദ്ദേഹം ഇവിടുത്തെ അന്തരീക്ഷം മലിനമാക്കിയിരിക്കുകയാണ്. അതിനാലാണ് അദ്ദേഹം മാലയിട്ട പ്രതിമയെ ഞങ്ങൾ ശുദ്ധീകരിച്ചത്. എന്ന് സിപിഐ, ആര്‍ജെഡി നേതാക്കള് പറഞ്ഞു. “ശുദ്ധീകരണ” ത്തിന്റെ വീഡിയോകൾ സോഷ്യൽ മീഡിയയിൽ പോസ്റ്റ് ചെയ്യുകയും ചെയ്തു. പ്രാദേശിക ബിജെപി നേതാക്കളും തൊഴിലാളികളും “ശുദ്ധീകരണ” ആചാരത്തെ അപലപിച്ചു കൊണ്ട് രംഗത്തെത്തിയിരുന്നു.\nഇത്തരം പ്രവർത്തനങ്ങള് അംഗീകരിക്കാൻ ബുദ്ധിമുട്ടാണെന്ന് ബിജെപി നേതാക്കൾ വിമർശിച്ചു. ''സമൂഹത്തിലെ എല്ലാവർക്കുമായി പ്രവർത്തിച്ച വ്യക്തിയാണ് അംബേദ്കർ. അദ്ദേഹത്തെ കുത്തകയായി പ്രഖ്യാപിക്കാൻ ആർക്കും സാധിക്കില്ല.'' ബെഗുസരായി ബിജെപി നേതാവ് രംകിഷോർ സിംഗ് മാധ്യമപ്രവർത്തകരോട് പറഞ്ഞു. ഹിന്ദുത്വ പ്രസ്താവനകളിലൂടെ പലപ്പോഴും വിവാദം സൃഷ്ടിച്ച വ്യക്തിയാണ് കേന്ദ്രമന്ത്രി ഗിരിരാജ് സിംഗ്.\nLast Updated Feb 16, 2020, 2:23 PM IST


90-കാരോട് കളിക്കരുത്; അത് പി.ബി ആയാലും\n23 Oct 2013 8:16 PM GMT\nകോണ്‍ഗ്രസുകാരും കമ്മ്യൂണിസ്റ്റുകാരും തമ്മിലുളള മുഖ്യ വ്യത്യാസങ്ങളില് ഒന്നിന്റെ അടിസ്ഥാനം പ്രായോഗിക ബുദ്ധിയാണ്. കോണ്‍ഗ്രസുകാര്‍ക്ക് അറിവും വിവരവും അല്‍പ്പം കുറവായിരിക്കും. പക്ഷേ പ്രായോഗിക ബുദ്ധിയില് അവരെ കഴിഞ്ഞേ ആളുളളു. അതിനി കേരളത്തിലായാലും കേന്ദ്രത്തിലായാലും. മണ്ണും ചാരി നിന്ന് പെണ്ണും കൊണ്ടു പോകാന് കോണ്‍ഗ്രസുകാരോളം വിരുതുളളവര് ഇനി ജനിക്കാനിരിക്കുന്നതേയുളളു. പ്രതിപക്ഷമായെന്ന് കരുതി വെറുതേ സമരം ചെയ്ത് പ്രവര്‍ത്തകര്‍ക്ക് അടി മേടിച്ചു കൊടുക്കാനൊന്നും അവര് നില്‍ക്കില്ല. ഇനി ഏതെങ്കിലും നേതാവിന് അങ്ങനെ തോന്നിയാലും അടി വരും മുമ്പ് പ്രവര്‍ത്തകര് അടുത്ത പത്രമോഫീസില് എത്തി ഉദ്ഘാടകന്റെ തൊട്ടു പിന്നില് ഇടിച്ചു നില്‍ക്കുന്ന ഫോട്ടോ നല്‍കി മടങ്ങിയിരിക്കും. ഭരിക്കുന്നവര് നാറുന്നിടത്തോളം നാറട്ടെ എന്നു കരുതി മിണ്ടാതിരിക്കും. ഒടുവില് അവരെ ജനം താനേ വലിച്ചു താഴെയിടും. പ്രതിപക്ഷമായിരിക്കുമ്പോള് ഏക സമരായുധം മുമ്പ് പത്രപ്രസ്താവനയായിരുന്നു. ഇപ്പോഴത് ചാനല് ചര്‍ച്ചയിലേക്കു മാറിയെന്നു മാത്രം.\nഇടതന്മാര് അങ്ങനെയല്ല, മുടിഞ്ഞ വിവരമാണെന്നാണ് അവരുടെ ഒരു പൊതു ധാരണ. മലാലയെ കുറിച്ചോ സിറിയന് പ്രശ്‌നത്തെ കുറിച്ചോ ചോദിച്ചു നോക്കൂ, പത്താം തരം പാസാകാത്ത ലോക്കല് കമ്മറ്റി അംഗം പോലും കുറഞ്ഞത് രണ്ടു മണിക്കൂര് സംസാരിക്കും. പ്രതിപക്ഷത്തായിരിക്കുമ്പോള് തോല്‍വി അംഗീകരിച്ച് പരമാവധി രണ്ടു മാസം മിണ്ടാതിരിക്കും. അതു കഴിഞ്ഞാല് പിന്നെയവര്‍ക്ക് ഇരിക്കപൊറുതിയില്ല. എസ്.എഫ്.ഐക്കാര് മുതല് കെ.എസ്.കെ.ടി.യുക്കാര് വരെ സമരവുമായി ഇറങ്ങും. കോണ്‍ഗ്രസ് സര്‍ക്കാരിനേ നന്നാക്കിയേ അടങ്ങൂ എന്ന വാശിയില് ഒന്നിനു പിറകെ ഒന്നായി സമര പരമ്പരകള് കൊണ്ടാടും.\nഇടതു സര്‍ക്കാരിന്റെ കാലത്തായിരുന്നു സോളാറും മറ്റും വന്നിരുന്നതെങ്കില് പരമാവധി പോയാല് പേരിനൊരു സെക്രട്ടറിയേറ്റ് മാര്‍ച്ചിലും നാലഞ്ച് ചാനല് ചര്‍ച്ചകളിലും ഒതുങ്ങിയേനെ കോണ്‍ഗ്രസ് സമരം. അനിശ്ചിത കാല സെക്രട്ടറിയേറ്റ് വളയല് പോലെയുളള വഴിയില് ഉപേക്ഷിക്കേണ്ട പരിപാടിക്കൊന്നും ഉമ്മന് ചാണ്ടിയേയോ ചെന്നിത്തലയോ ജന്മത്ത് കിട്ടില്ല. ഇത്തരം സമരത്തിലൊന്നും കാര്യമില്ലെന്നും ഇനിയതല്ല ഇതിനൊന്നും വിളിച്ചാല് കോണ്‍ഗ്രസുകാരെ കിട്ടില്ലെന്നും അവര്‍ക്കറിയാം.\nരണ്ടു പാര്‍ട്ടികള് തമ്മിലുളള ഈ വ്യത്യാസം ഇപ്പോള് പറയാന് കാരണമുണ്ട്. കേരളത്തില് നിലവിലെ കാലാവസ്ഥയില് അടുത്ത ലോക്‌സഭാ തിരഞ്ഞെടുപ്പില് ഇടതു മുന്നണിക്ക് മേല്‍ക്കൈ കിട്ടുമെന്ന് പ്രവചിക്കാന് രാഷ്ട്രീയ വിശകലന വൈദഗ്ധ്യം ഒന്നും വേണ്ട. സരിത മുതല് ശാലു വരെയുളള സുന്ദരിമാരാലും സലീം രാജ് മുതല് ജോപ്പന് വരെയുളള സുന്ദരന്മാരാലും ഇവരൊന്നും പോരാഞ്ഞ് സാക്ഷാല് ചീഫ് വിപ്പിനാലും സര്‍ക്കാരിനുണ്ടായ പ്രതിഛായ അത്ര കേമമാണ്. ഉമ്മന്‍ചാണ്ടിയും ചെന്നിത്തലയും പണിയാവുന്ന പണി പരസ്പരം പണിയുന്നുമുണ്ട്. കഴിഞ്ഞ തവണ കിട്ടിയ 16 പോയിട്ട് ആറെങ്കിലും ഉറപ്പിക്കാന് വഴികാണാതിരിക്കുമ്പോഴാണ് സഹായവുമായി സാക്ഷാല് സി.പി.എം പോളിറ്റ് ബളൂറോ എത്തുന്നത്.\nമൂന്നാം ബദല് എന്നൊക്കെ കാരാട്ടും കൂട്ടരും വീമ്പു പറയുന്നുണ്ടെങ്കിലും എം.പിമാരുടെ എണ്ണം കുറഞ്ഞാല് മൂന്നാം ബദലിന്റെ മുന്നില് മമതാ ബാനര്‍ജി ചിരിച്ചു നില്‍ക്കുന്നതു കാണേണ്ടിവരും. മുലായം മുതല് മായാവതി വരെയുളള നേതാക്കള്‍ക്ക് ഇടതന്മാരില്ലാതെ ഭരണകസേരയില് ഇരിക്കില്ലെന്ന നിര്‍ബന്ധബുദ്ധിയൊന്നുമില്ല. മതേതരയായ മമതയെ കൂട്ടാന് മറ്റു തടസ്സങ്ങളുമില്ല. ചുരക്കി പറഞ്ഞാല് 42 സീറ്റുളള ബംഗാളില് മമത നേടുന്നതിനേക്കാള് കൂടുതല് സീറ്റ് നേടാനായാലേ മൂന്നാം മുന്നണിയിലെങ്കിലും സ്ഥാനം കിട്ടൂ. ബംഗാളില് ഇക്കുറി പച്ചതൊടാനാവുമെന്ന പ്രതീക്ഷ ബംഗാളി നേതാക്കള്‍ക്കു പോലുമില്ല. കഷ്ടി രണ്ടക്കം കടന്നാല് ഭാഗ്യം. പിന്നെ ഏക പ്രതീക്ഷ കേരളമാണ്. കേരളം ചതിച്ചാല് ദേശീയ തലത്തിലും പാര്‍ട്ടിയുടെ കാര്യം കട്ടപ്പൊകയാകും.\nവി.എസും പിണറായിയും തമ്മിലുളള വൈരം പുറമേയ്‌ക്കെങ്കിലും അല്‍പ്പം ശമിക്കുകയും സോളാര് സമരത്തില് പാര്‍ട്ടി ഒന്നിച്ചു നില്‍ക്കുകയും ചെയ്തു. സമരം പിന്‍വലിച്ചതിനെ ചൊല്ലി വി.എസിനെ ചൊടിപ്പിക്കാന് ചാനലുകാരായ ചാനലുകള് ആവതും ശ്രമിച്ചിട്ടും വി.എസും മറുത്തൊരു മറുപടിയോ മുന വച്ച മറുപടിയോ നല്‍കിയില്ല. അങ്ങനെ കാര്യമായ പ്രശ്‌നങ്ങളില്ലാതെ കേരളത്തിലെ പാര്‍ട്ടി മുന്നോട്ടു പോകുമ്പോഴാണ് പി.ബി കമ്മീഷന് വരുന്നത്. വലിയ പെരുന്നാളിനു പളളിയില് പോവാത്ത ബാപ്പമാരാണ് വെളളിയാഴ്ച നിസ്‌കാരത്തിനായി കേരളത്തില് എത്തിയത്. തമ്മിലടി കൊട്ടിക്കേറിയ കാലത്തൊന്നും കമ്മീഷനും വന്നില്ല, പ്രശ്‌നങ്ങള് പരിഹരിച്ചുമില്ല. കേരളത്തിലെ സമാധാന അന്തരീക്ഷം കണ്ട് സഹികെട്ട പി.ബി കമ്മീഷന് ഉടന് കേരളത്തിലെത്തി. ഇതോടെ കേരളത്തിലെ വെടി നിര്‍ത്തല് കരാര് വീണ്ടും ലംഘിക്കപ്പെട്ടു.\nസോളാര് വിഷയത്തില് തിരിച്ചും മറിച്ചും കുഴച്ചും എഴുതിയും ചര്‍ച്ചിച്ചും മടുത്തിരിക്കുമ്പോഴാണ് കമ്മീഷന് വരുന്നത്. ചാനലുകള് ക്യാമറ വീണ്ടും എ.കെ.ജി സെന്ററിലേക്കു തിരിച്ചു വച്ചു. പിണറായി പക്ഷ നേതാക്കള് കമ്മറ്റിക്കകത്ത് വി.എസിനെ പറയാവുന്ന പുലഭ്യം പരമാവധി പറഞ്ഞു. ചിലര് ഇതിനായി ആശാന് കവിത പോലും കാണാതെ പഠിച്ചു. കമ്മീഷന് തനിക്കിട്ടു പണി തരുമെന്ന് വി.എസിനും ഉറപ്പായി. ഇതോടെ പാര്‍ട്ടിക്കിട്ട് കൊട്ടുമായി വി.എസ് വീണ്ടും ഇറങ്ങി. പിണറായി മുതല് കാരാട്ട് വരെയുളള നേതാക്കളെ നിരത്തി നിര്‍ത്തി അവരുടെ കാതിലേക്ക് കതിന പൊട്ടിച്ച് തൊണ്ണൂറാം പിറന്നാള് ആഘോഷിച്ചു. ഒരു ചാനലിന് ഒന്നെന്ന കണക്കില് എല്ലായിടത്തും ഓരോ ഗുണ്ട് പൊട്ടിച്ച് വി. എസ് മടങ്ങിയതിനു പിന്നാലെ വിലക്കുമായി പി.ബിയുടെ വാറോലയെത്തി. അപ്പോഴേക്കും പറയാനുളളത് പറഞ്ഞും നാറാനുളളത് നാറിയും കഴിഞ്ഞിരുന്നു. പാലക്കാട് പ്‌ളീനം മുതല് പി.ബിയും കേന്ദ്രകമ്മറ്റിയും പി.ബി കമ്മീഷനും അങ്ങനെയങ്ങനെ ഓരോ കമ്മറ്റിയും ഇനി വാര്‍ത്തകളില് നിറയും.\nതൊണ്ണൂറു കഴിഞ്ഞ വി.എസിനെ പുകച്ച് പാര്‍ട്ടിക്കു പുറത്താക്കിയാല് നഷ്ടം ആര്‍ക്കെന്ന് ചിന്തിക്കാനുളള സമാന്യബുദ്ധി പി.ബി അംഗങ്ങള്‍ക്ക് ഇല്ലാതെ പോയി. ഈ കളിയില് പിണറായിക്കും കോടിയേരിക്കും നഷ്ടപ്പെടാനൊന്നുമില്ല. അടുത്ത നിയമസഭാ തിരഞ്ഞെടുപ്പിനു മുമ്പ് വി.എസിനെ പുറത്താക്കേണ്ടത് ഇരുവരുടേയും ആവശ്യവുമാണ്. ലോക്‌സഭയില് തോറ്റാലും ജയിച്ചാലും അവര്‍ക്ക് പ്രത്യേകിച്ച് എന്തെങ്കിലും ലാഭമോ നഷ്ടമോ ഇല്ല. ഇപ്പോള് തന്നെ പുറത്താക്കിയാല് തിരഞ്ഞെടുപ്പില് വി.എസ് ഇഫക്ട് ഉണ്ടായാലും അത് ലോക്‌സഭാ തിരഞ്ഞെടുപ്പിനേ ബാധിക്കൂ. രണ്ടര വര്‍ഷം കഴിഞ്ഞു നടക്കുന്ന നിയമസഭാ തിരഞ്ഞെടുപ്പില് സാരമായി ബാധിക്കില്ല.\nഎന്നാല് കാരാട്ടിന്റെയും കൂട്ടരുടേയും അവസ്ഥ അതല്ല. ദേശീയ തലത്തില് പാര്‍ട്ടി തീരെ ദുര്‍ബലമാകും. സഭയില് ബലമില്ലാത്ത പാര്‍ട്ടികളുടെ അഭിപ്രായം ആരായാന് ഒരു ചാനലും പാര്‍ട്ടി ഓഫീസിലേക്കു വരില്ല. കോണ്‍ഗ്രസും ബി.ജെ.പിയും മുതല് ശിവസേന വരെ മുന്നില് നിന്ന് കളിക്കുമ്പോള് ബൗണ്ടറിക്ക് പുറത്ത് വല്ലപ്പോഴും കിട്ടുന്ന ബോള് പെറുക്കല് മാത്രമാവും പണി.\nപാരമ്പര്യം തെറ്റിക്കരുതല്ലോ. പ്രധാനമന്ത്രി സ്ഥാനം താലത്തില് വച്ചു നീട്ടിയപ്പോള് പുറം കാലുകൊണ്ട് തട്ടിക്കളഞ്ഞ പാര്‍ട്ടിയാണിത്. മേല്‍ക്കൈയില്ലാത്ത സര്‍ക്കാരില് പങ്കാളികളാവണ്ടെന്നായിരുന്നു തീരുമാനം. ഇക്കണക്കിനാണേല് മേല്‍ക്കൈ ഉടന് കിട്ടുമായിരിക്കും!


Ranjith Leela court order - Malayalam Filmibeat\nരഞ്ജിത്തിന്റെ ലീലയുടെ വിലക്ക് നീക്കാന് ഹൈക്കോടതി വിധി\n| Published: Wednesday, April 6, 2016, 13:15 [IST]\nഉണ്ണി ആറിന്റെ തിരക്കഥയില് രഞ്ജിത്ത് സംവിധാനം ചെയ്യുന്ന ലീലയില് നിലവിലുള്ള വിലക്ക് മാറ്റാന് ഹൈക്കോടതി വിധി. ചിത്രത്തിന്റെ റിലീസ് തടയാനുള്ള ശ്രമമാണ് ഇതോടു കൂടി പാളിയത്. ചിത്രത്തിന് ഉടന് തന്നെ പബ്ലിസിറ്റി ക്ലിയറന്‍സ് നല്‍കണമെന്നും, ലീല സെന്‍സര് ചെയ്യാനുള്ള സര്‍ട്ടിഫിക്കറ്റുകള് ഫിലിം ചേംബറിന് വിട്ട് നല്‍കണമെന്നും കോടതി നിര്‍ദ്ദേശിച്ചു.\nചിത്രത്തിന്റെ റിലീസിങ് തടയുമെന്ന് നിര്‍മാതാക്കളും വിതരണക്കാരും നേരത്തെ പറഞ്ഞിരുന്നു. അതിന് ശേഷം ചിത്രത്തിന്റെ സംവിധായകന് രഞ്ജിത്ത് നല്‍കിയ ഹര്‍ജിയിലാണ് കോടതിയുടെ ഉത്തരവ്. ഇപ്പോള് ചിത്രത്തിനായി തയ്യാറാക്കിയ പോസ്റ്ററുകള് വിലക്കിയത് പിന്‍വലിക്കണമെന്നും ഹൈക്കോടിതി നിര്‍ദ്ദേശിച്ചിട്ടുണ്ട്.\nസര്‍ട്ടിഫിക്കറ്റുകള് ക്ലിയറന്‍സ് നല്‍കാത്തതിനാല് ചിത്രത്തിന് പോസ്റ്ററുകള് തയ്യാറാക്കാനോ, സെന്‍സര് അനുമതി ലഭിക്കാനോ സാധിക്കുകയില്ലെന്ന് സംവിധായകന് രഞ്ജിത്ത് പരാതിയില് ആവശ്യപ്പെട്ടിരുന്നു.\nഉണ്ണി ആറിന്റെ ലീല എന്ന നോവലിനെ ആസ്പദമാക്കി ഒരുക്കുന്ന ചിത്രത്തില് ബിജു മേനോനാണ് കേന്ദ്ര കഥാപാത്രമായ കുട്ടിയപ്പന് എന്ന കഥാപാത്രത്തെ അവതരിപ്പിക്കുന്നത്. അടുത്തിടെ പുറത്തിറങ്ങിയ ചിത്രത്തിന്റെ ടീസറിന് മികച്ച പ്രതികരമാണമായിരുന്നു ലഭിച്ചത്.\nRead more about: malayalam film malayalam cinema malayalam movie news actor biju menon director ranjith മലയാളം സിനിമ നടന് ബിജു മേനോന് സംവിധായകന്\nRanjith Leela court order.\nStory first published: Wednesday, April 6, 2016, 13:15 [IST]


maharajas college principal transferred | കടുംപിടുത്തവും അതിതീവ്ര നിലപാടുകളും കലാലയത്തെ വിവാദത്തിലാക്കി; ഇനി നല്ല നടപ്പിന് സ്ഥലം മാറ്റം; എസ് എഫ് ഐയുടെ വാശിയ്‌ക്കൊപ്പം സർക്കാരും; മഹാരാജാസ് കോളേജിലെ പ്രിൻസിപ്പലിന് മാറ്റം പാർട്ടി കോട്ടയായ തലശ്ശേരിയിലെ ബ്രണ്ണനിലേക്ക്; ബീനയെ മാറ്റുന്നത് പ്രെമോഷൻ നൽകാതെ - MarunadanMalayalee.com\nകടുംപിടുത്തവും അതിതീവ്ര നിലപാടുകളും കലാലയത്തെ വിവാദത്തിലാക്കി; ഇനി നല്ല നടപ്പിന് സ്ഥലം മാറ്റം; എസ് എഫ് ഐയുടെ വാശിയ്‌ക്കൊപ്പം സർക്കാരും; മഹാരാജാസ് കോളേജിലെ പ്രിൻസിപ്പലിന് മാറ്റം പാർട്ടി കോട്ടയായ തലശ്ശേരിയിലെ ബ്രണ്ണനിലേക്ക്; ബീനയെ മാറ്റുന്നത് പ്രെമോഷൻ നൽകാതെ\nJuly 19, 201707:27 AM IST Permalink\nകൊച്ചി: എറണാകുളം മഹാരാജാസ് കോളജ് പ്രിൻസിപ്പൽ എൻ.എൽ. ബീനയെ സ്ഥലംമാറ്റി. സ്പെഷൽ ഗ്രേഡ് പ്രിൻസിപ്പലായി തലശേരി ബ്രണ്ണൻ കോളജിലേക്കാണു മാറ്റം. ബിനയെ പ്രമോഷനില്ലാതെയാണു സ്ഥലം മാറ്റിയത്. വിദ്യാർത്ഥികൾ പ്രിൻസിപ്പലിന്റെ കസേര കത്തിച്ച സംഭവത്തിൽ അന്വേഷണം നടത്തിയ കമ്മിഷൻ എൻ.എൽ. ബീനയെ പ്രിൻസിപ്പൽ സ്ഥാനത്തുനിന്ന് നീക്കണമെന്ന് സർക്കാരിനു റിപ്പോർട്ട് നൽകിയിരുന്നു.\nകോളജ് വിദ്യാഭ്യാസ ഡെപ്യൂട്ടി ഡയറക്ടർ എസ്.ജെ. ലൈലാദാസാണ് റിപ്പോർട്ട് സമർപ്പിച്ചത്. പ്രിൻസിപ്പൽ എൻ.എൽ. ബീനയുടെ കടുംപിടിത്തം വിദ്യാർത്ഥികളിലും അദ്ധ്യാപകരിലുണ്ടാക്കിയ അമർഷമാണു സംഭവത്തിൽ കലാശിച്ചതെന്നായിരുന്നു കമ്മിഷന്റെ വിലയിരുത്തൽ. ഈ സാഹചര്യത്തിലാണ് മാറ്റം. എസ് എഫ് ഐയുടെ പ്രധാന ആവശ്യങ്ങളിൽ ഒന്നായിരുന്നു ഇത്. സിപിഎമ്മിന്റെ കോട്ടയാണ് കണ്ണൂർ. ബ്രണ്ണൻ കോളേജിൽ എസ് എഫ് ഐയുടെ സമ്പൂർണ്ണ ആധിപത്യം. അതുകൊണ്ട് തന്നെ ടിച്ചർക്ക് പണി കൊടുക്കാനാണ് തലശ്ശേരിയിലേക്ക് എത്തിക്കുന്നതിന് കാരണമെന്ന വിലയിരുത്തൽ ഉണ്ട്.\nഎറണാകുളം മഹാരാജാസ് കോളേജ് പ്രിൻസിപ്പലിന്റെ കസേര കത്തിച്ച വിവാദ സംഭവത്തിൽ പ്രിൻസിപ്പലിനെ അതിരൂക്ഷമായി കുറ്റപ്പെടുത്തി അന്വേഷണ കമ്മീഷൻ റിപ്പോർട്ട് സർക്കാരിന് നൽകിയത്. പ്രിൻസിപ്പൽ എൻ.എൽ. ബീനയുടെ കടുംപിടുത്തവും അതിതീവ്ര നിലപാടുകളും വിദ്യാർത്ഥികളിലും അദ്ധ്യാപകരിലും അമർഷത്തിന് കാരണമായെന്നും കോളേജിൽ നിലനിന്ന പ്രശ്നങ്ങൾ ലഘൂകരിക്കുന്നതിന് നയപരമായ തീരുമാനങ്ങളല്ല അവർ സ്വീകരിച്ചതെന്നും കോളേജ് വിദ്യാഭ്യാസ അഡീഷണൽ ഡയറക്ടർ ലൈലാദാസിന്റെ നേതൃത്വത്തിലുള്ള അന്വേഷണ സമിതിയുടെ റിപ്പോർട്ട് കുറ്റപ്പെടുത്തുന്നു.\nപ്രിൻസിപ്പലിന്റെ കസേര കത്തിച്ച എസ്എഫ്ഐയുടെ പ്രതിഷേധം ഒരു തരത്തിലും ന്യായീകരിക്കാനാകില്ലെന്നും കോളേജിലെ പഠനാന്തരീക്ഷം തകർക്കുകയും പൊതുമുതൽ നശിപ്പിക്കുകയും ചെയ്തവർക്കെതിരെ ഉചിതമായ നടപടികൾ സ്വീകരിക്കാവുന്നതാണെന്നും റിപ്പോർട്ടിൽ വ്യക്തമാക്കിയിട്ടുണ്ട്. കഴിഞ്ഞ ജനുവരി 19 നാണ് പ്രിൻസിപ്പലിന്റെ കസേര ചില വിദ്യാർത്ഥികൾ കത്തിച്ചത്. സംഭവം യാദൃശ്ചികമല്ലെന്നും മാസങ്ങളായി നിലനിന്ന അസ്വസ്ഥതകളുടെ തുടർച്ചയാണെന്നും റിപ്പോർട്ടിൽ ചൂണ്ടിക്കാട്ടുന്നു. പ്രശ്നങ്ങൾ നിയന്ത്രണാതീതമാവുകയും വിദ്യാർത്ഥികൾ പ്രിൻസിപ്പലിന്റെ കസേര കത്തിക്കുകയുമാണുണ്ടായത്. ലൈലാദാസിന്റെ നേതൃത്വത്തിൽ കോളജ് വിദ്യാഭ്യാസ ഡയറക്ടറേറ്റ് ഉദ്യോഗസ്ഥരായ എസ്.ജെ. ഉണ്ണിക്കൃഷ്ണൻ, ഐ.എസ്. ശ്യാംലാൽ എന്നിവർ ഉൾപ്പെട്ട സമിതിയെയാണ് അന്വേഷണത്തിനു സർക്കാർ നിയോഗിച്ചത്. മാർച്ച് രണ്ടിന് കോളജിലെത്തി അന്വേഷണം നടത്തിയ സംഘം മാർച്ച് അവസാനമാണ് റിപ്പോർട്ട് നൽകിയത്.\nപ്രിൻസിപ്പൽ നിയമിച്ച അന്വേഷണ സമിതിയുടെ റിപ്പോർട്ടും സർക്കാർ നിയോഗിച്ച സമിതി പരിശോധിച്ചു. അതിലെ വിവരങ്ങൾ കൂടി പരിഗണിച്ചാണ് റിപ്പോർട്ട് തയ്യാറാക്കിയത്. അന്വേഷണത്തോട് പ്രിൻസിപ്പൽ അസ്വസ്ഥതയും അവിശ്വാസവും പ്രകടമാക്കിയെന്നും കസേര കത്തിച്ച സംഭവത്തെക്കുറിച്ച് പൊലീസിനെ അറിയിക്കാൻ വൈസ് പ്രിൻസിപ്പലിനെ ചുമതലപ്പെടുത്തുന്നതിനു പകരം ഓഫീസ് സൂപ്രണ്ടിനെ ചുമതലപ്പെടുത്തിയതുൾപ്പെടെയുള്ള പല ചോദ്യങ്ങൾക്കും പ്രിൻസിപ്പൽ വ്യക്തമായ മറുപടി നൽകിയില്ലെന്നും റിപ്പോർട്ടിൽ പറയുന്നു.\nഎംസിആർവി ഹോസ്റ്റൽ പൂട്ടിയതുമായി ബന്ധപ്പെട്ട് വിദ്യാർത്ഥികൾക്കിടയിൽ പ്രതിഷേധം നിലനിന്നിരുന്നു. പകരം ഹോസ്റ്റൽ സംവിധാനം പ്രിൻസിപ്പൽ ഏർപ്പെടുത്തേണ്ടതായിരുന്നു. വിദ്യാർത്ഥി പ്രതിഷേധം ആളിക്കത്തിച്ചതിൽ സംഭവത്തിനു പങ്കുണ്ട്. കൂടാതെ വിദ്യാർത്ഥിനികളോട് പ്രിൻസിപ്പൽ മോശം ഭാഷയിൽ സംസാരിച്ചതും വിദ്യാർത്ഥികളെ അറസ്റ്റ് ചെയ്യിച്ചതും കാമ്പസിലെ സാഹചര്യം വഷളാക്കി. കോളേജിലുണ്ടായ സംഭവങ്ങൾ നേരായ രീതിയിൽ കൈകാര്യം ചെയ്യുന്നതിൽ പ്രിൻസിപ്പലിന് വീഴ്ച പറ്റി. ഭാവിയിൽ ഇത്തരം സംഭവങ്ങൾ ഉണ്ടാകാതിരിക്കാൻ പ്രിൻസിപ്പൽ എൽ.എൻ. ബീനയും മറ്റ് രണ്ട് വനിതാ അദ്ധ്യാപകരും ഒരേ സ്ഥാപനത്തിൽ തുടരുന്നത് ഉചിതമായിരിക്കില്ലെന്നും അതിനു വേണ്ട അടിയന്തര നടപടികൾ കൈകൊള്ളണമെന്നും സമിതി ശുപാർശ ചെയ്തിരുന്നു. ഇത് പരിഗണിച്ചാണ് ബീനയുടെ സ്ഥലം മാറ്റം.\nഎൻ.എൽ. ബീന ഉൾപ്പെടെ ഏഴു സർക്കാർ കോളജ് പ്രിൻസിപ്പൽമാർക്കാണു സ്ഥലം മാറ്റം സർക്കാർ പ്രഖ്യാപിച്ചത്. കൊടുവള്ളി സർക്കാർ കോളജിലെ പ്രിൻസിപ്പൽ ഡോ. പി.എസ്. അജിതയാണു മഹാരാജാസിലെ പുതിയ പ്രിൻസിപ്പൽ. ചാലക്കുടി ഗവ. കോളജ് പ്രിൻസിപ്പൽ കെ.കെ. സുമയെ പട്ടാമ്പി എസ്.എൻ.ജി.എസ്. കോളജിലേക്കും ആറ്റിങ്ങൽ ഗവ. കോളേജ് പ്രിൻസിപ്പൽ ഡോ. പി. അനിതാ ദമയന്തിയെ തിരുവനന്തപുരം വുമൺസ് കോളജിലേക്കും സ്ഥലം മാറ്റി.\nതിരുവനന്തപുരം ആർട്സ് കോളജ് പ്രിൻസിപ്പൽ ഡോ. ജി വിജയലക്ഷ്മിയെ ചിറ്റൂർ ഗവ. കോളജിലേക്കു മാറ്റി. തൃശൂർ ഗവ. കോളജ് പ്രിൻസിപ്പൽ ഡോ. എൽസമ്മ ജോസഫ് അറയ്ക്കലാണു പാലക്കാട് വിക്ടോറിയ കോളജിലെ പുതിയ പ്രിൻസിപ്പൽ. നെടുമങ്ങാട് ഗവ. കോളജിലെ പ്രിൻസിപ്പൽ ഡോ. ഡി.കെ. സതീഷിനെ തിരുവനന്തപുരം യൂണിവേഴ്സിറ്റി കോളജ് പ്രിൻസിപ്പിലായും നിയമിച്ചു.\nബീനാ ആന്റണിയുടെ പ്രണയവും തുടങ്ങിയത് ചെറിയ പിണക്കത്തിൽ\nലോക് ഡൗണിൽ കോളനിയിലെ പട്ടിണി പറഞ്ഞു: ഭീഷണിയുമായി സിപിഎം\nആണുങ്ങളെ ബഹുമാനിക്കുക എന്ന് പെൺകുട്ടികളെ പറഞ്ഞു പഠിപ്പിക്കണം: ബീനാ കണ്ണൻ\nലൗ ജിഹാദിന്റെ പേരിലെ മറ്റൊരു സൈബർ നുണപ്രചരണം കൂടി പൊളിഞ്ഞു


ഡയറ്റും വ്യായാമവും നോക്കിയിട്ടും ഭാരം കുറഞ്ഞില്ല; ഒടുവിൽ നാലര മാസം കൊണ്ട് 46 കിലോ കുറച്ചത് ഇങ്ങനെ | Weight loss diet | Fitness\nഡയറ്റും വ്യായാമവും നോക്കിയിട്ടും ഭാരം കുറഞ്ഞില്ല; ഒടുവിൽ നാലര മാസം കൊണ്ട് 46 കിലോ കുറച്ചത് ഇങ്ങനെ\nജിയ നർഗീസ് June 17, 2021 07:30 AM IST\nവഴിത്തിരിവായത് സുഹൃത്തിനെ കാണാൻ ആശുപത്രിയിലെത്തിയത്\n123 കിലോയിൽ നിന്ന് നാലര മാസം കൊണ്ട് കുറച്ചത് 46 കിലോ\nമിർഷാദ് 123 കിലോ ഉണ്ടായിരുന്നപ്പോൾ(ഇടത്) ഭാരം കുറച്ച ശേഷം(വലത്)\nരാവിലെ പുട്ടാണെങ്കിൽ അതിനൊപ്പം കറിയായി ബീഫ് മസ്റ്റായിരുന്നു കോഴിക്കോട് കാരപ്പറമ്പ് കരിക്കാംകുളത്ത് മിര്‍ഷാദിന്. ഭാരം 123ലെത്തിയപ്പോഴും തന്റെ പ്രിയ ഭക്ഷണം നിയന്ത്രിച്ച് തടി കുറയ്ക്കുന്നതിനെ കുറിച്ച് മിർഷാദ് ആലോചിച്ചിട്ടേയില്ല. എന്നാൽ 2018 ഡിസംബറിൽ കഥ മാറി. കോഴിക്കോട് സ്വകാര്യ ആശുപത്രിയിൽ സുഖമില്ലാതെ കിടന്ന സുഹൃത്തിന് രക്തം നൽകാൻ പോകുമ്പോൾ മിർഷാദ് തിരിച്ചറിഞ്ഞില്ല അത് തന്റെ ജീവിതത്തിന്റെ ഗതി മാറ്റാൻ പോകുന്ന യാത്രയാണെന്ന്. അവിടെ നടന്ന പരിശോധനയിൽ ബി.പിയുണ്ടെന്ന് കണ്ടെത്തിയതോടെ രക്തദാനം നടത്താനായില്ല. ഇത് മിർഷാദിനെ വല്ലാതെ വിഷമത്തിലാക്കി. തുടർന്നുള്ള നാലരമാസം കൊണ്ട് മിർഷാദ് കുറച്ചത് 46 കിലോ ഭാരമാണ്. അക്കഥ മിർഷാദ് തന്നെ പറയുന്നു.\nരക്തദാനത്തിനു മുന്‍പുള്ള പരിശോധനയിലാണ് ബിപിയുണ്ടെന്ന് തിരിച്ചറിഞ്ഞത്. അത് മറ്റു പല അസുഖങ്ങളുടെയും തുടക്കമാകുമെന്ന് അടുപ്പമുള്ളവർ ഓർമിപ്പിച്ചു. അന്ന് 29കാരനായ എന്റെ ഷുഗർ ലെവലും ബോർഡറിലായിരുന്നു. ഇത് രണ്ടും എന്റെ ജീവിതത്തിൽ നിന്ന് പറിച്ചുമാറ്റാനുള്ള ഏക വഴി എന്റെ തടി കുറയ്ക്കുകയായിരുന്നു. അതിനായി മാനസികമായി തയാറെടുക്കുകയാണ് ആദ്യം ചെയ്തത്. ഫെയ്സ്ബുക്ക് വഴി പ്രതീഷ് രാജു എന്ന വെൽനസ് കോച്ചിനെ കിട്ടി. അതൊരു ഭാഗ്യമായി ഇന്നും കരുതുന്നു. തടി കുറയ്ക്കാനായി എക്‌സർസൈസ് ചെയ്തുനോക്കി, ഭക്ഷണം നിയന്ത്രിച്ചു നോക്കി ഒന്നും ഫലവത്തായതേയില്ലായിരുന്നു. അപ്പോഴാണ് പ്രതീഷ് രാജു ശരിയായ ഡയറ്റ് ചാർട്ടും എക്‌സർസൈസും ഉപദേശിച്ചു തന്നത്. അങ്ങനെ 2018 ഡിസംബർ 26ന് ഞാൻ തടി കുറയ്ക്കാൻ പ്രതീഷ് രാജുവിന്റെ കീഴിലെത്തി. എന്തൊക്കെ കഴിക്കാം, എങ്ങനെ കഴിക്കാം, എന്തൊക്കെ ഒഴിവാക്കണം, ഏതു തരം വ്യായാമം വേണം എല്ലാം അദ്ദേഹം വ്യക്തമായി പറഞ്ഞു തന്ന് എനിക്കൊപ്പം ഉണ്ടായിരുന്നു. നാലരമാസത്തിനുള്ളിൽ 46 കിലോ ഭാരം കുറച്ച് ഞാൻ 77ലെത്തി.\nഒരുമാസം ആരെയും അറിയിച്ചില്ല\nഡയറ്റ് തുടങ്ങി ഒരുമാസം ഉമ്മയോടും ഭാര്യയോടുമല്ലാതെ ഇക്കാര്യം വേറെ ആരെയും അറിയിച്ചിരുന്നില്ല. ഭക്ഷണപ്രിയനായ എന്റെ മാറ്റത്തിന് അവര് കട്ടയ്ക്ക് കൂടെ നിന്നു. രാവിലെ ന്യൂട്രീഷ്യൻ ഫുഡ് ആണ് ബ്രേക്ക്ഫാസ്റ്റായി കഴിക്കുക. ഇടനേരങ്ങളിൽ വിശന്നാൽ ഫ്രൂട്ട്‌സ്, പപ്പായ, സാലഡ് കുക്കുമ്പർ, ഓറഞ്ച്, ആപ്പിൾ, മാതളം ഇതിലേതെങ്കിലും കഴിക്കും. ഉച്ചയ്ക്ക് ചോറ് നേർ പകുതിയാക്കി. ഇലക്കറികളും പച്ചക്കറികളും കൂടുതലായി ചേർത്ത് കഴിച്ചു. അയല, മത്തി പോലുള്ള മീൻ കറിയാക്കി കഴിച്ചു. തേങ്ങ പൂർണമായി ഒഴിവാക്കി. വൈകിട്ട് വെജിറ്റബിൾ സൂപ്പ് ശീലമാക്കി. ഒരു ദിവസം ആറ് ലീറ്റർ വെള്ളം കുടിക്കും. ഇഷ്ട സ്‌നാക്കായ ലഡുവിനോടും ഗീ കേക്കിനോടും ഗുഡ് ബൈ പറഞ്ഞു. ചായ, കോഫി, മധുരം, സോഫ്ട് ഡ്രിങ്ക്‌സ്, സ്നാക്ക്സ് എല്ലാം ഒഴിവാക്കി. ജംപിങ് പോലുള്ള വ്യായാമങ്ങൾ രണ്ടു നേരം ചെയ്തു. 29 ദിവസത്തിൽ 15 കിലോയാണ് കുറഞ്ഞത്. പിന്നെ നാലരമാസത്തിനുള്ളിൽ ഞാൻ 77 കിലോയിലെത്തി. എന്റെ പൊക്കത്തിനനുസരിച്ചുള്ള ഭാരമാണിത്.\nമെലിഞ്ഞു തുടങ്ങിയതോടെ പലരും ചോദ്യവുമായെത്തി എന്തെങ്കിലും അസുഖമുണ്ടോയെന്നൊക്കെ. അവരോട് എന്റെ ഡയറ്റിന്റെ കാര്യം പറഞ്ഞു. നിനക്ക് ഒരിക്കലും തടി കുറയ്ക്കാനാകില്ലെന്ന് പറഞ്ഞവരിൽ പലരും എന്നെ അഭിനന്ദിച്ചു. ഇന്ന് 500 ഓളം പേർക്ക് ഞാൻ വെൽനസ് കോച്ചായി പരിശീലനം നൽകുന്നു.\nകോഴിക്കോട്ടെ ഹോട്ടലുകളിൽ കയറിയിറങ്ങി ഫുഡ് കഴിച്ചിരുന്ന ആളായിരുന്നു ഞാൻ. ഡയറ്റ് തുടങ്ങിയപ്പോഴും ആ കയറ്റത്തിന് കുറവു വന്നില്ല. പക്ഷ അപ്പോൾ വന്നത് മറ്റുള്ളവർക്ക് ഒപ്പം കൂട്ടായാണ്. അവർക്കിഷ്ടമുള്ളത് വാങ്ങി കഴിക്കുമ്പോഴും ഞാൻ എന്റെ നിയന്ത്രണങ്ങളിൽ ഉറച്ചുനിന്നു. ഇപ്പോഴും ദിവസം അരമണിക്കൂർ വ്യായാമം നിർബന്ധം. ആഴ്ചയിൽ രണ്ട് ദിവസം ശരീരത്തിന് വിശ്രമം നൽകും. എല്ലാ ഭക്ഷണങ്ങളും മിതമായി കഴിക്കും. മറ്റ് നിയന്ത്രണങ്ങൾ കർശനമായി പിന്തുടരുന്നതിനാൽ തടി ഒട്ടും കൂടുന്നില്ല.\nകുട്ടിക്കാലം മുതലേ തടിയൻ\nകുഞ്ഞുനാൾ മുതൽ തന്നെ തടിയുള്ള ശരീരപ്രകൃതിയായിരുന്നു എന്റേത്. പിന്നെ എന്റെ ഭക്ഷണ രീതി വീണ്ടുമെന്നെ തടിയനാക്കി. നാട്ടിൽ ഫ്രീലാന്‍ഡ്‌സ് ഫോട്ടോഗ്രാഫറായിരുന്ന ഞാൻ 2013ലായിരുന്നു ഗൾഫിലേക്ക് പോയത്. തിരിച്ച് കല്യാണത്തിനായി 2015ൽ നാട്ടിലെത്തുമ്പോൾ എന്റെ ഭാരം സെഞ്ച്വറി കടന്നിരുന്നു. 2018 ഒക്‌ടോബറിൽ ജോലി മതിയാക്കി മടങ്ങിയെത്തിയപ്പോൾ ഭാരം 123 കിലോയിലെത്തി. റേഷൻ എവിടുന്നാ വാങ്ങുന്നത് ഉൾപ്പെടെ നിരവധി കളിയാക്കലുകൾ ജീവിതത്തിലുണ്ടായിട്ടുണ്ട്. ഫോട്ടോയെടുക്കാൻ പോകുമ്പോൾ ക്യാമറ വയ്ക്കാൻ ട്രൈപോഡ് വേണ്ട നിന്റെ വയറ് മതിയല്ലോ എന്നൊക്കെ കേട്ടിട്ടുണ്ട്. കെ. എസ്.ആർ.ടി.സി ബസിന്റെ മൂന്ന് പേർക്കിരിക്കാവുന്ന സീറ്റിൽ ഞാനിരുന്നാൽ പിന്നെ ഇടമില്ലാത്ത അവസ്ഥയായിരുന്നു. അതിനും നിറയെ കളിയാക്കലുണ്ടായിട്ടുണ്ട്. ഇന്ന് ആ അവസ്ഥയൊക്കെ മാറി.\nപത്തു വയസ്സ് കുറഞ്ഞു\nശരീരഭാരം കുറഞ്ഞതോടെ പത്തു വയസ് കുറഞ്ഞതായാണ് തോന്നുന്നത്. നടക്കുമ്പോഴും ഇരിക്കുമ്പോഴുമൊക്കെയുണ്ടായിരുന്ന കിതപ്പ് മാറി. കോൺഫിഡൻസ് ലെവൽ ഉയർന്നു. ആരോഗ്യമുള്ള ശരീരമാണ് ഏറ്റവും വലുതെന്ന തിരിച്ചറിവാണ് എന്നെ ഇന്ന് ഇവിടെ എത്തിച്ചത്. ശരീരത്തിന് ആവശ്യമുള്ള കാലറി മാത്രം നൽകിയാൽ ശരീരം നമുക്ക് പൊണ്ണത്തടി തരില്ലെന്നതാണ് ഞാൻ കഴിഞ്ഞ മൂന്ന് വർഷമായി പഠിച്ച പാഠം. തടി കുറഞ്ഞപ്പോൾ എന്തിനാ ഇത്ര കുറച്ചത്, തടിയുള്ളപ്പോഴായിരുന്നു ഭംഗി എന്നൊക്കെ പറഞ്ഞ് വന്നവരുമുണ്ട്. അവരെ നമ്മൾ കണക്കിലെടുക്കാതിരുന്നാൽ മതി. ഇന്ന് എന്റെ ഉമ്മയും ഭാര്യയുമൊക്കെ എന്റെ ഡയറ്റ് ഫോളോ ചെയ്യുന്നവരാണ്.\nEnglish Sumamry : Weight loss diet and tips of Mirshad


നെതർലൻഡ്‌സിന് ആവശ്യമായ നഴ്‌സുമാരെ ലഭ്യമാക്കാൻ കേരളത്തിനാകും: മുഖ്യമന്ത്രി | Kerala | Deshabhimani | Wednesday Jul 31, 2019\nനെതർലൻഡ്സിന്റെ ഇന്ത്യൻ സ്ഥാനപതി മാർട്ടിൻ വാൻ ഡെൻ ബർഗിനെ മുഖ്യമന്ത്രി പിണറായി വിജയൻ സ്വീകരിക്കുന്നു\nന്യൂഡൽഹി> നെതർലൻഡ്സിന് ആവശ്യമായ നഴ്‌സുമാരുടെ സേവനം ലഭ്യമാക്കാൻ കേരളത്തിന് കഴിയുമെന്ന് മുഖ്യമന്ത്രി പിണറായി വിജയൻ നെതർലൻഡ്സിന്റെ ഇന്ത്യൻ സ്ഥാനപതി മാർട്ടിൻ വാൻ ഡെൻ ബർഗിനെ (Marten van den Berg) അറിയിച്ചു. നെതർലൻഡ്സിൽ വലിയ തോതിൽ നഴ്സുമാർക്ക് ക്ഷാമം നേരിടുന്നുവെന്നും 30000‐-40000 പേരുടെ ആവശ്യം ഇപ്പോൾ ഉണ്ടെന്നും സ്ഥാനപതി അറിയിച്ചതിനെ തുടർന്നാണ് മുഖ്യമന്ത്രി കേരളത്തിലെ നഴ്സുമാരുടെ സേവനം ഉറപ്പു നൽകിയത്.\nമുഖ്യമന്ത്രി പിണറായി വിജയനെ കേരള ഹൗസിൽ സന്ദർശിച്ചപ്പോഴാണ് നെതർലൻഡ്സ് സ്ഥാനപതി ഇക്കാര്യം ചൂണ്ടിക്കാട്ടിയത്. കേരളത്തിലെ നഴ്സുമാരുടെ അർപ്പണ ബോധവും തൊഴിൽ നൈപുണ്യവും മതിപ്പുളവാക്കുന്നതാണെന്ന് സ്ഥാനപതി പ്രതികരിച്ചു.\nഇത് സംബന്ധിച്ച തുടർ നടപടികൾ എംബസിയുമായി ഏകോപിപ്പിക്കുന്നതിന് റസിഡന്റ് കമ്മീഷണറെ മുഖ്യമന്ത്രി ചുമതലപ്പെടുത്തി.\nകേരളത്തിന്റെ പ്രളയ പുനർനിർമ്മാണ പ്രവർത്തനങ്ങളും തുറമുഖ വികസനവും സംബന്ധിച്ച വിഷയങ്ങളും ചർച്ച ചെയ്തു. ഇതിന്റെ ഭാഗമായി നെതർലൻഡ്സ് രാജാവും രാജ്ഞിയും ഒക്ടോബർ 17, 18 തീയതികളിൽ കൊച്ചിയിലെത്തുമെന്ന് സ്ഥാനപതി അറിയിച്ചു. ഡച്ച് കമ്പനി ഭാരവാഹികൾ, പ്രൊഫഷണലുകൾ, സാങ്കേതിക വിദഗ്ദ്ധർ അടങ്ങുന്ന 15-20 അംഗ ഡെലിഗേറ്റ് സംഘവും കൂടെയുണ്ടാകും. 40 ഓളം പേരുടെ സാമ്പത്തിക ഡെലിഗേഷനും ദൗത്യത്തിന്റെ ഭാഗമാകും.\nകൊച്ചിയിൽ ജില്ലാ കളക്ടർ എസ് സുഹാസും ഡെൽഹിയിൽ റസിഡന്റ് കമ്മീഷണറും ഇതുമായി ബന്ധപ്പെട്ട പ്രവർത്തനങ്ങൾ ഏകോപിപ്പിക്കും. കേരള സംസ്ഥാന ആർക്കൈവ്സ് വകുപ്പും നെതർലാൻഡ്സ് ദേശീയ ആർക്കൈവ്സും സഹകരിച്ച്\nകൊച്ചിയിലെ ഡച്ച് ഹെറിറ്റേജുകളും കേരളത്തിലെ 20 ഓളം മ്യൂസിയങ്ങളും വികസിപ്പിക്കും. നെതർലൻഡിലെ റോട്ടർഡാം പോർട്ടിന്റെ സഹകരണത്തോടെ അഴീക്കൽ തുറമുഖത്തിന്റെ രൂപകല്പനയ്ക്കും വികസനത്തിനും ധാരണയായി. നീണ്ടകരയിലും കൊടുങ്ങല്ലൂരുമുള്ള സമുദ്ര പഠനകേന്ദ്രങ്ങളെ ശക്തിപ്പെടുത്താനും ധാരണയായി. നെതർലന്റ്സ് ഡെലിഗേഷന്റെ ഒക്ടോബറിലെ സന്ദർശനവേളയിൽ ഇത് സംബന്ധിച്ച ധാരണാപത്രം ഒപ്പുവയ്ക്കാനാകുമെന്നും മുഖ്യമന്ത്രി അറിയിച്ചു.\nമുഖ്യമന്ത്രിയുടെ നെതർലൻഡ്സ് സന്ദർശന വേളയിൽ നെതർലൻഡ്‌സുമായി സഹകരിച്ച് തുറമുഖ വികസനവും കേരളത്തിലെ ഡച്ച് ആർക്കൈവ്സിന്റെ വികസനവും നടപ്പാക്കുന്നത് സംബന്ധിച്ച് ചർച്ച ചെയ്തിരുന്നു. അതിന്റെ ഭാഗമായാണ് പുതിയ കാൽവെയ്പ്. ഇതുമായി ബന്ധപ്പെട്ട തുടർ നടപടികൾ കേന്ദ്ര വിദേശകാര്യ മന്ത്രാലയത്തിൽ പൂർത്തിയായിവരുകയാണെന്നും മുഖ്യമന്ത്രി അറിയിച്ചു.\nകേരളത്തിന്റെ പ്രകൃതി ഭംഗി ആകർഷകമാണെന്ന് പറഞ്ഞ സ്ഥാനപതി കാർഷിക രംഗത്തും പുഷ്പകൃഷിയിലും നെതർലൻഡ്സിനുള്ള വൈദഗ്ദ്ധ്യം കേരളത്തിന് പ്രയോജനപ്പെടുത്താനാകുമെന്നും അഭിപ്രായപ്പെട്ടു.\nകേരളത്തെ പച്ചക്കറി- പുഷ്പ മേഖലയിലെ മികവുറ്റ കേന്ദ്രമാക്കി മാറ്റാനും നെതർലൻഡ്സ് സഹകരണം വാഗ്ദാനം ചെയ്തിട്ടുണ്ട്. കേരളത്തിൽ നിക്ഷേപം നടത്താൻ ഡച്ച് കമ്പനികൾക്ക് താല്പര്യമുണ്ടെന്ന വിവരവും അദ്ദേഹം അറിയിച്ചു. ഇന്ത്യയുമായുള്ള ഡച്ച് ബന്ധത്തിന്റെ തുടക്കം കേരളത്തിൽ നിന്നാണെന്നും അദ്ദേഹം പറഞ്ഞു. ഹോറിത്തൂസ് മലബാറിക്കസിന്റെ ഇംഗ്ലീഷ് എഡിഷൻ കേരള സർവകലാശാല പുറത്തിറക്കിയിട്ടുണ്ടെന്നും ഇതിന്റെ പ്രത്യേക ഗിഫ്റ്റ് എഡിഷൻ തയ്യാറാക്കി വരുകയാണെന്നും മുഖ്യമന്ത്രി അറിയിച്ചു. പുസ്തകത്തിന്റെ കോപ്പി നെതർലാൻഡ്സ് ഭരണാധികാരിക്ക് എത്തിച്ചു കൊടുത്തിട്ടുണ്ടെന്നും അദ്ദേഹം പറഞ്ഞു. കേരളവുമായി നെതർലൻസിനുള്ള ദീർഘകാല ബന്ധത്തിന്റെ പ്രതീകമാണ് ഹോർത്തൂസ് മലബാറിക്കസ് എന്നും സ്ഥാനപതി പ്രതികരിച്ചു. നെതർലൻസ് എംബസി ധനകാര്യ വകുപ്പു മേധാവി ജൂസ്റ്റ് ഗേയ് ജർ(Joost Geijer), മുഖ്യമന്ത്രിയുടെ മാധ്യമ ഉപദേഷ്ടാവ് ജോൺ ബ്രിട്ടാസ് എന്നിവരും ചർച്ചയിൽ പങ്കെടുത്തു.\nകൊറോണ: കേരളത്തിൽ 2455 പേര് നിരീക്ഷണത്തില്; 1040 പേരെ വീട്ടിലെ നിരീക്ഷണത്തില് നിന്നും ഒഴിവാക്കി\nപോക്സോ കേസുകൾ വേഗത്തിൽ തീർപ്പാക്കുന്നതിന് 28 ഫാസ്റ്റ് ട്രാക്ക് പ്രത്യേക കോടതികൾ കൂടി\nരാജ്യം മാന്ദ്യത്തിൽ; 2009ന് സമാനമായ തകർച്ചയിലേക്ക്


അവയവങ്ങള് വില്‍ക്കുന്നതിന് തയ്യാർ; മക്കളുടെ ചികിത്സയ്ക്ക് പണം തേടി ഒരമ്മ തെരുവില് | Malayalam UK\nഅവയവങ്ങള് വില്‍ക്കുന്നതിന് തയ്യാർ; മക്കളുടെ ചികിത്സയ്ക്ക് പണം തേടി ഒരമ്മ തെരുവില്\nSeptember 21 12:06 2020 by News Desk 6\tPrint This Article\nമക്കളുടെ ചികിത്സയ്ക്ക് പണം കണ്ടെത്താന് അവയവങ്ങള് വില്‍ക്കുന്നതിന് തയ്യാറാണെന്ന് കാണിച്ച് ഒരമ്മ അഞ്ചുമക്കളുമായി നിരത്തിലിറങ്ങി. വരാപ്പുഴ സ്വദേശിനിയായ ശാന്തിയാണ് തന്റെ അഞ്ച് മക്കളുമായി തെരുവില് ഇറങ്ങിയത്. കൊച്ചി കണ്ടെയ്‌നര് റോഡില് ടാര്‍പ്പോളിന് വലിച്ചുകെട്ടിയ ഷെഡ്ഡിലാണ് ഇവര് കഴിഞ്ഞുവന്നത്.\nമൂന്ന് മക്കള്‍ക്കും വിവിധ ശസ്ത്രക്രിയയ്ക്ക് പണം കണ്ടെത്താന് പാടുപെടുന്നതിനിടയിലാണ് വരാപ്പുഴയിലെ വാടക വീട് വീട്ടമ്മയ്ക്ക് ഒഴിയേണ്ടിവന്നത്. വലിയ സാമ്പത്തിക പ്രതിസന്ധിയില് നിന്ന് കരകയറാന് മറ്റ് വഴികളില്ലാതെ വന്നതോടെ അവയവങ്ങള് വില്‍ക്കാനുണ്ടെന്ന് ബോര്‍ഡ് എഴുതിവെച്ച് സമരത്തിനിറങ്ങുകയായിരുന്നു.\nഇവരുടെ അഞ്ചു മക്കളും ഗുരുതര രോഗങ്ങള്‍ക്ക് ചികിത്സയിലാണ്. മൂന്നു പേര്‍ക്ക് ശസ്ത്രക്രിയ കഴിഞ്ഞതാണ്. ചികിത്സയ്ക്കായി വീടു വിറ്റ് വാടക വീട്ടിലാണ് ഇവര് കഴിഞ്ഞിരുന്നത്. പ്രശ്നത്തില് ജില്ലാ ഭരണകൂടം ഇടപെട്ടിട്ടുണ്ട്. പിന്നാലെ ഇവരെ സുരക്ഷിതമായ മറ്റൊരു സ്ഥലത്തേക്ക് മാറ്റിക്കഴിഞ്ഞു.\nഐസിസില് ചേര്‍ന്ന എന്‍എച്ച്എസ് ഡോക്ടറും യുകെ ഫാര്‍മസിസ്റ്റും നടത്തിയത് നാസി ശൈലിയിലുള്ള പ്രവര്‍ത്തനം; തടവുകാരില് നിന്ന് എടുത്ത അവയവങ്ങള് പരിക്കേറ്റ തീവ്രവാദികള്‍ക്ക് നല്‍കി\nബ്രെക്‌സിറ്റ് മൂലം അതിര്‍ത്തികളിലും വിമാനത്താവളങ്ങളിലുമുണ്ടാകുന്ന കാലതാമസം അവയവദാനങ്ങളെ ബാധിക്കും; സമയബന്ധിതമായി നടക്കുന്ന ശസ്ത്രക്രിയകള് പരാജയമാകാന് സാധ്യത; മുന്നറിയിപ്പുമായി എംപിമാരും എംപിമാരും എംഇപിമാരും\nകുഞ്ഞിന്റെ ചികിത്സാ ബില് അടയ്ക്കാന് നിര്‍വാഹമില്ല; തെരുവില് മുലപ്പാല് വിറ്റ് പണം കണ്ടെത്താന് ഒരമ്മ